laion/Wikipedia-Exotic huggingface dataset:
סעדיה בן אור

הרב סעדיה בן אור (דוראני, א' באדר ה'תרע"ד, 27 בפברואר 1914 - ה' באדר א' ה'תשנ"ז, 12 בפברואר 1997) היה רב ומקובל תימני-ישראלי. נולד בשנת ה'תרע"ד במחוז חוגריה שבדרום תימן ביישוב חרף אל הייגה, בן בכור לעובדיה בן שלום דורני וחממה צבר לבית סינואני. בגיל שלוש ידע קרוא וכתוב[דרוש מקור]. בגיל 13 הוסמך לרבנות על ידי מורו המובהק מארי חיים סינואני. בסמוך למקום הולדתו הייתה עיר המקובלים מועצירה ובה הרב יעיש מוסא קורין (בעל "מחמדי שמיים" והסבא של רעייתו לימים, רחל), הרב יעיש חדאד, הרב שלמה טביב ועוד. הרב סעדיה בן אור למד והושפע מדמויות אלו כמו גם ממורו הרב חיים סינואני. אביו רכש עבורו ספרי קודש בכל פעם שסוחר הספרים היה מגיע לכפר פעמיים בשנה. כבר בצעירותו הנהיג את קהילת חרף אל הייגה[דרוש מקור] ולימד ילדים. מעבר למעמדו בקרב היהודים, גם ערביי הסביבה היו עולים לבקש ממנו ברכה ועזרה.[דרוש מקור] בשנת ה'תש"י עלה לישראל והתיישב ברעננה. כרבו מארי חיים סינוואני סירב לקבל משרה רבנית רשמית. למחייתו עסק בגננות. במשך 30 שנה, לאחר פטירת קודמו הרב עובדיה בן חיים יוסף, שימש כרבה של קהילת "נצח ישראל-אור לבנים" ברעננה בה גם הרבה לעבור לפני התיבה, וב-15 השנים האחרונות לחייו גם הנהיג את בית המדרש "לאה ורחל" מיסודו של אחיו ר' חיים שלום. למד בחברותא עם הרב יצחק הוברמן שהעיד כי הרב בן אור זכה לגילוי אליהו[דרוש מקור]. סייע גם למחקריהם של פרופסור שלמה מורג, פרופסור יצחק צפתי וד"ר אפרים יעקב בחקר יהדות תימן והשפה העברית[דרושה הבהרה]. הרבה בתעניות דיבור, בפרט ב-40 הימים שבין ראש חודש אלול עד מוצאי יום הכיפורים. כמו כן, העניק ברכות ועצות למי שבאו לפתחו. העיר רעננה העניקה לו את התואר "יקיר העיר" בשנת 1994. בשנה שטרם פטירתו אירעו אסונות כבדים במשפחתו: בית המדרש בראשו עמד עלה באש, אחיו, מייסד בית המדרש ורעייתו נפטרו וכן גם בתו של הרב בן אור. ביום השביעי לפטירתה נפטר הרב סעדיה בן אור, בה' באדר א' ה'תשנ"ז. על פי צוואתו לא נישאו בלווייתו הספדים והוא נקבר ברעננה. על מצבתו נחקקו המילים "אוהב ישראל", וציונו משמש אתר עלייה לתפילות ובקשות. לאחר פטירתו קראה עיריית רעננה רחוב על שמו בסמוך לרחובה הראשי של העיר. בשנת ה'תשע"א יצאו לאור דיסקים עם תפילות וניגונים שלו, ודיסק עם דרשותיו. הרב בן אור כתב תשעה ספרים (בשמונה כרכים): ארזי אל, מחמדי אל ערוגות הבושם נתיבות החכמה - שני כרכים קודש הילולים - שני כרכים נופת צופים על הנביאים, עצי בשמים על חמש מגילות, משנת חכמים על מסכת אבות פאר מלכות המקובל הרב חיים עדני - הקים בירושלים בית מדרש על שמו ועל שם אחיו חיים שלום בשם "אור חי". הרב דורון אחיאל - רב קהילת נצח ישראל בלונדון כתב ספר על פרשת השבוע בשם "ואד יעלה" ובו פרק חשוב על הרב בן אור. סיפורי מופת על גדולי הדורות הספרדים - 5 כרכים הוצאת 'המאיר בהלכה', המחבר - רבי שמואל שרגא: כרך בראשית - ע' 213, 216 כרך שמות - ע' 37, 168 כרך ויקרא - ע' 148 כרך במדבר - ע' 276-274 כרך דברים - ע' 35, 184, 207, 254 עיתון "הדרך" - גיליון 77 של המוסף התורני "תור הזהב" חכם מארי סעדיה בן אור דוראני, באתר החכם היומי הצדיק סעדיה בן אור זצ"ל, באתר נוסח תימן הרב סעדיה בן אור דורני לבית דורני(הקישור אינו פעיל), באתר מורשת רעננה תולדות מורי סעדיה בן אור, באתר נווה צדיקים אלבום סעדיה בן אור, באתר ישראל נגלית לעין רשימת הפרסומים של הרב בן אור, בקטלוג הספרייה הלאומית סעדיה בן אור, באתר "החכם היומי" סעדיה בן אור, דף שער בספרייה הלאומית מורי סעדיה בן אור הערוץ הרשמי, יוטיוב הרב בן אור נותן דרשה עם הוצאת ספרו הראשון, יוטיוב הרב בן אור דורש ומברך בכנס תורני - חלק ראשון, יוטיוב הספר פאר מלכות עמ' 11
גונן גינת

גונן גינת (נולד ב-20 באוקטובר 1956) הוא עיתונאי, בעל טור ופובליציסט ישראלי, עורך מוסף השבת של העיתון ישראל היום. לשעבר העורך הראשי של "הצופה". גינת נולד וגדל בפתח תקווה כבנם הבכור של שולמית וליפא גינת, יוצאי קיבוץ סעד. למד בתיכון עירוני ב'-ג' (צייטלין) בתל אביב. שירת בצה"ל בחיל המודיעין. לאחר שהשתחרר מצה"ל, ובמקביל ללימודיו בחוגים לפסיכולוגיה ויחסים בינלאומיים באוניברסיטת בר-אילן, החל את דרכו העיתונאית כמגיה בעיתון הצופה. בהמשך עבר לעיתון מעריב, שם שימש עורך חדשות והתקדם לתפקיד ראש הדסק וסגן עורך מוסף השבת. לאחר כ-11 שנות עבודה ב"מעריב" מונה גינת לעורך הראשי של "הצופה". הוא שינה את מראה העיתון, הוסיף צבע לעמודיו והדפיסו בפורמט טבלואיד. היה ממייסדי החינמון "ישראלי" ועורכו הראשון. כיום הוא בעל טור אקטואלי בעיתון "ישראל היום". בעקבות הפיגועים בבריסל כתב בטורו: "צריך להיות עיוור כדי לא להבין שיש קשר בין גל הטרור שהכה בבירת בלגיה לבין הכיבוש. התסכול של הילדים הפלסטינים בני ה־13 מהיעדר אופק מדיני היה חייב להתפרץ איפשהו. אז פעם זה בירושלים, ופעם בבריסל - וברור שהיהודים אשמים. נקווה רק שהבלגים יגיבו באיפוק ויבינו שאין פתרון צבאי לטרור. חוץ מזה, מה חשבו לעצמם הבלגים? שהם יוכלו להמשיך בחיים הטובים שלהם בלי לאפשר אופק מדיני למוסלמים שבארצם? כמה זמן, הם חשבו, יוכלו לרמוס את המוסלמים בלי לתת להם עצמאות במזרח בריסל? הגיע הזמן, אירופאים יקרים, להבין שיש לוותר למען השלום. אתם חייבים להפסיק מייד את הבנייה המתגרה בבריסל ואת דיכוי המוסלמים." מ־1 באפריל 2017 גינת כותב בטורו בעיקר ביקורת טלוויזיה. בעקבות שידור פרק ראשון מתוך סדרה על המחזאי חנוך לוין כתב בטורו: "כי מה כבר חנוך לוין אמר? את מה שכל המילייה שלו אומרים שנים במקהלה - שהמנהיגים והגנרלים שלנו אוהבים מלחמות ומשמיעים נאומים חלולים. האם הוא היה הראשון שטען את הדברים? לא בהכרח. האם צדק? לא בהכרח. מיתוס משומש, מיטב הקלישאות העבשות של השמאל, כולל התואר נון־קונפורמיסט, האהוב על הקונפורמיסטים הכי גדולים. ובין כל המתראיינים על חנוך לוין ויצירתו, לא היה אפילו אחד שבין כל ים המלל של ההערצה הייתה לו גם הערה קטנה של רמז לביקורת. מעולם לא ראיתי חסידות שכזו. אין שום אדמו"ר עם חסידים כאלה, שאצלם הרבי לעולם אינו טועה." גינת הוא אב לארבעה ותושב בית חורון. חנן עמיאור, מקדים, או מאחר, את זמנו, באתר העין השביעית, 1 בינואר 2005 ירעם נתניהו, שליפות עם גונן גינת, באתר nrg‏, 16 במאי 2006 גונן גינת, הכל בגלל "הכיבוש", באתר ישראל היום, 25 במרץ 2016 גונן גינת, חנוך לוין: מקהלת מעריצים בלי מילת ביקורת, "חנוך לוין - חיים שכדוגמתם לא ראינו מעולם" ערוץ 1, 22:30, באתר ישראל היום, ‏9 באפריל 2017
מיטומיצין

מיטומיצינים (Mitomycin) הם משפחה של חומרים כימיים המופקים מהחיידק Streptomyces lavendulae. המוכר שבהם הוא (Mitomycin C (MMC - מיטומיצין C, המשמש ככימותרפיה בטיפול בסרטן השד, סרטן המעי, סרטן שלפוחית השתן ועוד; כמו כן משמש כאנטיביוטיקה בניתוחי עיניים. מחקרים קליניים מוכיחים את יעילותו של המיטומיצין בטיפול בסרטן כאשר הגידול חשוף למיטומיצין בזמן העולה על 6 שעות. בנוסף, מיטומיצין משמש גם בניתוחי עיניים, בעיקר בהסרת פטריגומים. בגלל מבנהו הכימי ותכונותיו הכימיות-פיזיקליות (הדמיון בינו לבין חומצות הגרעין ממשפחת הפורין) מיטומיצין גורם להצלבות בחומר התורשתי (DNA). כאשר נוצרת הצלבה זו, מופעלים מערכות של הרג עצמי בתא. משפחת מיטומיצין מכילה גם את מיטומיצין A, מיטומיצין K, מיטומיצין F ועוד. ההבדל הוא בקבוצות הפונקציונליות, ברם, לכולם אותו בסיס מיטומיצין. במחקר, משתמשים לפעמים במולקולה דומה בעלת שלד מיטומיצין הנקראת פרופירומיצין. מדיה וקבצים בנושא מיטומיצין בוויקישיתוף הערך "Mitomycin", באתר "ויקיתרופות"
שאול רפאל לנדאו

שאול רפאל לנדאו (Saul Raphael (Rafael) Landau;‏ 1870, קרקוב – 16 ביולי 1943, ניו יורק) היה עורך דין, עיתונאי ופובליציסט יהודי פולני ופעיל ציוני. לנדאו, ציוני מושבע ופוליגלוט דובר פולנית, יידיש, גרמנית ועברית, היה עיתונאי פורה, שפרסם במספר עיתונים יהודיים, בפרט בגרמנית ובפולנית. בין היתר כתב לעיתונו של נתן בירנבוים, !Selbst-Emancipation (גרמנית: "השתחררות עצמית!"). משנת 1892 היה לנדאו חבר במועצת האגודה היהודית-לאומית הווינאית 'אדמת ישורון', מיסודו של מוריץ שנירר. בין השנים 1893–1895 כיהן כמרצה לתולדות יהודי פולין בבית המדרש לרבנים בווינה (Theologische Israelitische Lehranstalt) מיסודו של אהרן ילינק. בתקופה זו כתב גם בעיתון Allgemeine Zeitung Des Judentums ("אַלגֶמַיינֶה צַייטוּנג דֶס יוּדֶנטוּמס", 'העיתון הכללי של יהדות גרמניה'), בעיתון הברלינאי Jüdische Presse ("יִידִישֶה פּרֶסֶה") ובביטאונם של ציוני העיר לבוב. לנדאו היה מחותמי הקול הקורא הראשון להתאגדות ציונית, בחודש פברואר 1893. בשנת 1895 התרשם מתאודור הרצל, והצטרף אליו. ב-1897 יזם לנדאו את ייסוד ביטאון התנועה הציונית, השבועון "די ולט", ושימש עורכו הראשי עד חודש יולי באותהּ שנה. כחבר ועדת התכנון של הקונגרס הציוני הראשון, נטל חלק בניסוח תוכנית בזל. ואולם לאחר מחלוקת עם הרצל, ניתק לנדאו מההסתדרות הציונית, וייסד ארגון פועלים ציוני עצמאי בשם 'אחווה'. ב-1898 ייסד והוציא לאור את הירחון 'Der jüdische Arbeiter' (גרמנית: "הפועל היהודי"), שהציג עצמו כ"כתב העת הראשון של הציונות הפרולטריונית" (בגרמנית: die erste Zeitschrift des proletarischen Zionismus). בשנת 1899 הצטרף לנדאו לשבועון Österreichischer Wochenschrift מיסודו של יוסף שמואל בלוך (1893), שהתפלמס עם הרצל, וכן כתב לעיתון היהודי-לאומי הלא-ציוני Jüdische Volksblatt ("יידישע פאָלקסבלאַט"). במאמריו יצא לנדאו באופן בוטה וחריף כנגד הרצל ופועלו. בין השנים 1907–1917 הוציא לאור את ה-Neue Nationalzeitung (גרמנית: "העיתון הלאומי החדש"; גלגול של ה"יידישע פאָלקסבלאַט"). סיפוריו של לנדאו התפרסמו במספר כתבי עת. לאחר סיפוח אוסטריה נמלט לנדאו ב-1939 ללונדון, וב-1941 היגר לארצות הברית, שם נפטר כעבור שנתיים. Sionizm, 1897. (בפולנית) Der Polenklub und seine Hausjuden: Grundlinien der jüdischen Volkspolitik in Österreich, 1907. (בגרמנית) Sturm und Drang im Zionismus: Rückblicke eines Zionisten vor, mit und um Theodor Herzl, Wien: 1937 – זיכרונות, כולל תכתובות עם הרצל מדיה וקבצים בנושא שאול רפאל לנדאו בוויקישיתוף שאול רפאל לנדאו (1870-1943), דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
1802

שנת 1802 היא השנה השנייה במאה ה-19. זוהי שנה רגילה, שאורכה 365 ימים. 1 בינואר 1802 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 16 במרץ – נוסדת האקדמיה הצבאית וסט פוינט 25 במרץ – בריטניה וצרפת חותמות על הסכם אמיין, במסגרתה בריטניה הכירה לראשונה בצרפת כמדינה 28 במרץ – היינריך וילהלם אולברס מגלה את האסטרואיד פאלאס, האסטרואיד השני הידוע לאדם 26 באפריל – נפוליאון בונפרטה חותם על חנינה כללית לכל המלוכנים שנמלטו בזמן המהפכה הצרפתית מלבד 1,000 מהם, ומתיר להם לחזור לצרפת 3 במאי – וושינגטון די. סי. מקבלת מעמד של עיר 19 במאי – נוסד מסדר לגיון הכבוד הצרפתי 10 בנובמבר – ייסוד בית הכנסת "רודף שלום" בפילדלפיה, פנסילבניה. היה זה בית הכנסת האשכנזי הראשון ביבשת אמריקה 26 בפברואר – ויקטור הוגו, סופר, משורר ופוליטיקאי צרפתי (נפטר ב-1885) 4 באפריל – דורותיאה דיקס, פעילה למען חולי נפש, מאמציה הביאו להקמתם של בתי החולים הפסיכיאטרים הראשונים (נפטרה ב-1887) 24 ביולי – אלכסנדר דיומא האב, סופר ומשורר צרפתי (נפטר ב-1870) 5 באוגוסט – נילס הנריק אבל, מתמטיקאי נורווגי (נפטר ב-1829) 19 בספטמבר – לאיוש קושוט, מדינאי הונגרי, "אבי האומה" ההונגרית (נפטר ב-1894) 15 בדצמבר – יאנוש בויאי, מתמטיקאי הונגרי (נפטר ב-1860) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1802 התחילה ביום י' בשבט ה'תקס"ב (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-כ"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1802 לפי הלוח היוליאני Nothing. 1802 במדע‎ ילידי 1802‎ נפטרים ב-1802‎ מדיה וקבצים בנושא 1802 בוויקישיתוף
אנדרו אירווין

אנדרו "סאנדי" אירווין (באנגלית: Andrew "Sandy" Irvine; ‏8 באפריל 1902 – 9-8 ביוני 1924) היה מטפס הרים בריטי, שהשתתף במשלחת הבריטית השלישית לאוורסט, בשנת 1924. הוא ושותפו ג'ורג' מאלורי נעלמו במהלך הטיפוס על ההר מן הצד הצפוני (טיבט). יש הסבורים[דרושה הבהרה] שהם היו על הפסגה לפני אדמונד הילרי וטנזינג נורגיי. אנדרו אירווין היה בן 22, והיה תלמיד מוכשר באוניברסיטת ספיצברגן. במהלך המשלחת הוא שיפר במידה רבה את מערכות החמצן שהיו למטפסים והפך מומחה לציוד נשימה. אף על פי שלא היה לו ניסיון בטיפוס לגבהים כאלה, הוא הצטרף לג'ורג' מאלורי, שהיה בן 38 ומטפס מנוסה. לאחר שהשתתף כבר בשתי משלחות קודמות לאוורסט, מאלורי הגיע למסקנה שללא חמצן, הסיכויים להצליח קלושים. בבוקר ה-6 ביוני יצאו מאלורי ואירווין מן האוכף הצפוני. בגובה של 7,050 מטר. הם תכננו לטפס עוד שלושה ימים. מאלורי ואירווין נראו בפעם האחרונה בשעה 12:50, ב-8 ביוני. מנהיג המשלחת, נואל אודל (Noel Odell) ראה אותם כשהעננים התפנו לרגע. הם היו מתחת לאחד הקטעים התלולים שעל הרכס (ה"מדרגות") והוא אמר שנראו "מתקדמים במרץ" ("going strongly for the top"). הוא היה בטוח שהם יגיעו אל הפסגה. לאחר זמן קצר חזרו העננים לכסות את ההר ומאלורי ואירווין לא נראו עוד. נואל אודל גם חשב שראה את מאלורי בקרבת הפסגה לרגע קצר, אך בשל הערפל לא יכול לדעת אם הוא התקדם אל הפסגה או ממנה. השאלה אם הם הגיעו לפסגה או שנהרגו בדרך אליה הייתה ועודנה תעלומה. רק בשנת 1960 הצליחה משלחת סינית להגיע לפסגה במסלול שעשו מאלורי ואירווין. המדרגה השנייה, מצוק תלול למדי בגובה 8,500 מ', בערך, מהווה אתגר טיפוס ממשי ביותר. ללא הסולם שנמצא שם היום, לא סביר שהם הצליחו לטפס קטע של 18 מ', בדירוג 6b, בגובה כזה. בשנת 1933, 9 שנים לאחר היעלמותם של מאלורי ואירווין נמצא גרזן הקרח של סאנדי אירווין בגובה 8,573 מ' על ידי פרסי ווין-האריס (Percy Wyn-Harris) מטפס הרים בריטי נוסף. כלומר, כ-300 מ' מתחת לפסגה. בשנת 1975 נראתה גופת מטפס בגובה מתחת לגרזן הקרח, והסברה המקובלת הייתה שזוהי גופתו של אירווין. בשנת 1999 יצאה משלחת במטרה לשפוך מעט אור על התעלומה. הגופה נמצאה והתברר שזוהי גופתו של מאלורי. מאלורי נמצא עם רגל שבורה, פגיעות בגולגולת, וידיים פרושות לרווחה, כאילו ניסה לבלום נפילה. בשנת 2024 דיווחו בנשיונל ג'יאוגרפיק על מציאת שרידים מגופתו של אירווין. מדיה וקבצים בנושא אנדרו אירווין בוויקישיתוף הערך המקורי באנציקלופדיית הטיפוס כיבוש פסגת האוורסט - באתר דעמדע אנדרו אירווין, באתר "Find a Grave" (באנגלית) אנדרו אירווין, במסד הנתונים הקולנועיים IMDb (באנגלית) סוכנויות הידיעות, תגלית היסטורית באוורסט: שרידי המטפס נמצאו אחרי 100 שנה, האם היה הראשון שהגיע לפסגה?, באתר ynet, 13 באוקטובר 2024 Exclusive: Remains of Andrew 'Sandy' Irvine believed to have been found on Everest, 11 באוקטובר 2024,‏ מגזין נשיונל ג׳אוגרפיק
סולימאניה

סולימאניה (בכורדית: سلێمانی, Silêmanî – סלמאני; בערבית: السليمانية, תעתיק מדויק: אלסלימאניה) היא העיר השנייה בגודלה בכורדיסטן העיראקית ובירת המחוז הקרוי על שמה בצפון-מזרח עיראק, בקרבת הגבול עם איראן. לפי אומדן רשמי מתאריך 1 ביולי 2018 אוכלוסיית העיר מונה 676,492 בני אדם והיא משמשת כמרכז תרבות וכלכלה של אזור מרכז כורדיסטן. העיר נוסדה בשנת 1784 על ידי הנסיך הכורדי איברהים פאשא באבאן, אשר קרא את העיר על שם אביו, סולימאן. העיר שימשה כבירת הנסיכות הכורדית של באבאן בין השנים 1784 ו-1850. בתקופה שלאחר מלחמת העולם הראשונה סולימאניה הפכה למרכז ללאומיות הכורדית. המרד הראשון של מוחמד בראזני לעצמאות חבל כורדיסטן התרחש בעיר בשנת 1919, ניסיון שנכשל, כמו ניסיון אחר של בראזני בשנת 1923. מאז מלחמת המפרץ הראשונה בשנת 1991 נשלטת העיר על ידי שלטון אוטונומי כורדי, והיא הפכה להיות אחת הערים המרכזיות בו. סולימאניה הפכה ליעד תיירות מבוקש[דרוש מקור] הודות ליופי האזור בה היא נמצאת, שיגשוגה הכלכלי והביטחון האזרחי שקיים בה. בשנת 2005 נפתח בעיר נמל תעופה בינלאומי, אשר קיימים בו קווי תעופה לאמסטרדם, אתונה, סטוקהולם, איסטנבול ויעדים נוספים אחרים. ראשוני היהודים הגיעו לעיר מיום היווסדה בשנת 1784. היהודים גרו ברובע מיוחד בעיר וזכו לחיים של כבוד וסובלנות מצד האוכלוסייה המקומית. רוב יהודי סולימאניה, כ-300 משפחות, עלו לישראל במבצע "עזרא ונחמיה" בשנת 1951. בשנת 1961 נפתח בעיר מוזיאון סולימאניה, שהוא מוזיאון לארכאולוגיה השני בגודלו בעיראק. בסולימאניה יש מספר מוסדות להשכלה גבוהה: אוניברסיטת סולימאניה – הוקמה בשנת 1968. פעילותה הופסקה בשנות השמונים אך היא נפתחה מחדש בשנת 1992. האוניברסיטה הפוליטכנית של סולימאניה – הוקמה בשנת 1995. האוניברסיטה האמריקאית בעראק – הקמפוס בסולימאניה הוקם בשנת 2007. אוניברסיטת קומאר למדע וטכנולוגיה – אוניברסיטה פרטית שהוקמה בשנת 2009. הערים התאומות של סולימאניה הן: ארצות הברית טוסון, אריזונה, ארצות הברית איראן פיראנשהר (אנ'), מערב אזרבייג'ן, איראן מדיה וקבצים בנושא סולימאניה בוויקישיתוף אתר האינטרנט הרשמי של סולימאניה על הקהילה היהודית בסולימאניה(הקישור אינו פעיל), באתר הארגון הארצי של יהודי כורדיסטן סולימאניה (עיראק), דף שער בספרייה הלאומית Iraq: Governorates, Major Cities & Urban Centers - Population Statistics, Maps, Charts, Weather and Web Information, www.citypopulation.de אתר אוניברסיטת סולימאניה אתר האוניברסיטה הפוליטכנית. אתר האוניברסיטה האמריקאית בסולימאניה. אתר אוניברסיטת קומאר. ערך זה הוא קצרמר בנושא כורדיסטן העיראקית ובנושא יישובים בעיראק. אתם מוזמנים לתרום לוויקיפדיה ולהרחיב אותו.
קוסובה

האם התכוונתם ל... קוֹסוֹבֶה - אופן ההיגוי באלבנית של המדינה קוסובו קוֹסוֹבָה (עיירה) – עיירה בבלארוס
חזרת

האם התכוונתם ל... חזרת (מחלה) – מחלה זיהומית חזרת הגינה – צמח ממשפחת המצליבים חזרת (מטבל) – ממרח מתובל העשוי מחזרת הגינה שבעברית שמו "חזרת" חִזּוֹרֶת – המונח העברי לרפרן חסה – הקרוי "חזרת" בלשון חכמים
בתי כלונסאות

בתי כלונסאות או "בתים על קבים" אלו מבנים אשר היסודות שלהם הם מכלונסאות, בדרך כלל מעץ התקועים בקרקע האדמה או של מקווה המים. כך למשל בנויים הבתים בעיר ונציה שבאיטליה. מבנים אלו הוקמו במטרה להגן על יושביהם מפני שיטפונות, גאות ומזיקים. לעיתים, הקומה התחתונה של המבנה משמשת בית מלאכה או מחסן. בתקופת האבן החדשה ובתקופת הברונזה בתי כלונסאות היו מקובלים באזור הרי האלפים. שרידי בתי הכלונסאות הפרהיסטוריים בהרי האלפים נמצאים עד היום, באוסטריה, שווייץ, גרמניה, צרפת, איטליה וסלובניה. תחילה סברו הארכאולוגיים, כמו השווייצרי פרדיננד קלר (Ferdinand Keller), כי בתים אלו הוקמו על איים מלאכותיים כמו האי קרנוג' (Crannóg) בסקוטלנד, אך היום מרביתם בדעה שרובם הוקמו על גדות האגמים ורק לאחר מכן היסודות שקעו במים כמו בוונציה. בתי כלונסאות שוחזרו וניתן לראות אותן ב"מוזיאון הפתוח" בפאלבאולאנד (Pfahlbauland) בציריך שבשווייץ. בשוודיה נחשף מבנה כזה, המכונה בית כלונסאות "אלווסטרה": Alvastra pålbyggnad. בהווה, בתי כלונסאות נפוצים בחלקים של דרום-מזרח אסיה, פפואה גינאה החדשה ומערב אפריקה. בהרי האלפים מבנים דומים משמשים בשווייץ כאסמים. בתפקיד דומה משמשים מבנים כאלה במאלי וגינאה במערב אפריקה. בתי כלונסאות מקובלים גם בחצי הכדור המערבי. נראה כי מקורם קדום וניתן להבחין בהם על גדות נהר האמזונס ונהר האורינוקו. בתים נוספים גם נמצאו על גדות אגם מאראקאיבו. חוקר העולם החדש, אמריגו וספוצ'י, אשר הבחין בהם, כינה את הארץ בה הם נמצאו בשם ונצואלה, דהיינו :"ונציה הקטנה". בעקבות נזקי ההוריקנים קיימת מגמה לבנות בתי כלונסאות במדינות חוף דרום-מזרח ארצות הברית (Gulf Coast of the United States). מדיה וקבצים בנושא בתי כלונסאות בוויקישיתוף עקב היות אדמת מקווה המים קרקע ביצתית Fortified Home Design Pioneered on the Texas Gulf Coast
סטטיסטיקה א-פרמטרית

סטטיסטיקה א-פרמטרית היא ענף בסטטיסטיקה היסקית המפתח שיטות ניתוח נתונים הנעזרות בהנחות שונות מהמקובל ועל פי רוב מעטות מהמקובל. שיטות מתחום הסטטיסטיקה הא-פרמטרית הן שימושיות כאשר אי אפשר להשתמש בהנחות המקובלות בעת ניתוח הנתונים הפרמטרי וכאשר יש עניין להגביר את רמת האמינות של המסקנות על ידי הפחתה של מספר ההנחות עליהן נשענים. כאשר מניחים פחות הנחות, יש על פי רוב צורך במדגמים גדולים יותר. מהירות הקלדה אינה מתפלגת באופן נורמלי, כפי שהוכיח זאת דרוג' בעזרת מדגם של אלפי קלדנים. על כן, כאשר מנסים להבדיל במחקרים בין מהירות ההקלדה של קבוצות שונות, אי אפשר לבדוק את מובהקות ההבדל בין קבוצות הקלדנים בעזרת מבחן t ויש צורך להחליפו במבחן מתחום הסטטיסטיקה הא-פרמטרית, מבחן מאן ויטני U.‏‏ חוקר שבודק תכונה באוכלוסייה שטרם נבדקה לפניו אינו יודע אם התכונה זו מתפלגת בהתפלגות נורמלית. הוא נוטה להאמין שהתפלגות תכונה זו היא כן נורמלית, אולם הוא מגלה שהמדגם שלו גדול דיו כדי להשתמש בשיטות א-פרמטריות בעת ניתוח הנתונים ולשחרר אותו מהצורך להניח הנחות כל שהן על אודות התפלגות אותה תכונה באוכלוסייה. כאשר הערכים הנמדדים הם מסולם מדידה סִדרי (אורדינאלי), אין משמעות לסכום או למנה של ערכיהם ובניתוח הנתונים שלהם יש לפנות לשיטות שאינן מניחות משמעות כזו. סטטיסטי הסדר Siegel, S. and Castellan, N.J.: Nonparametric statistics for the behavioral sciences, New York, McGraw-Hill, 1956 reviewd 2008 Corder, G.W. & Foreman, D.I, "Nonparametric Statistics for Non-Statisticians: A Step-by-Step Approach", Wiley (2009) (ISBN 9780470454619) Wasserman, Larry, "All of Nonparametric Statistics", Springer (2007) (ISBN 0387251456) Gibbons, Jean Dickinson and Chakraborti, Subhabrata, "Nonparametric Statistical Inference", 4th Ed. CRC (2003) (ISBN 0824740521) מדיה וקבצים בנושא סטטיסטיקה א-פרמטרית בוויקישיתוף סטטיסטיקה א-פרמטרית, באתר MathWorld (באנגלית) סטטיסטיקה אפרמטרית, דף שער בספרייה הלאומית Droege, R.C.: National Typing Test Norms. Personnel Journal 45:34-38, 1966 *Mazer, B., Dumont, C., and Vincent, C.: Validation of the assessment of computer task performance for children. Disability and Technology 15(1):35-43, 2003 *Dumont, C., Vincent, C., and Mazer, B.: Development of a standardized instrument to assess computer task performance.American Journal of Occupational Therapy 56(1):60-8, 2002 ערך זה הוא קצרמר בנושא סטטיסטיקה. אתם מוזמנים לתרום לוויקיפדיה ולהרחיב אותו.
רביב

האם התכוונתם ל... רביב - שם פרטי עברי שמשמעותו טיפת גשם, ברבים רביבים. מבצע רביב – מבצע צה"לי שנערך במהלך מלחמת ההתשה, ב-9 בספטמבר 1969, בחוף המערבי של תעלת סואץ סולם מז'ורי (נקרא גם "סולם רביב") - במוזיקה, אחד מהסולמות הדיאטוניים אשר מקורם במוזיקה המערבית אישים: אבישי רביב – סוכן של המחלקה היהודית בשב"כ אילנה רביב – אמנית ישראלית ארנה רביב – מפיקה ובמאית ישראלית גיל רביב – אורולוג, פרופסור לאורולוגיה, מנהל היחידה לפריון הגבר בבית החולים שיבא דן רביב (עיתונאי ישראלי) – עיתונאי ישראלי דן רביב (עיתונאי אמריקאי) – עיתונאי אמריקאי, מחבר ספרי עיון הילה רביב-צור – שחקנית ישראלית טוביה רביב – מפקד חטיבת טנקים במלחמת יום הכיפורים טולי רביב – פזמונאי, מלחין ומתרגם יהושע רביב – איש מערכת הביטחון הישראלית משה רביב (צלם) – צייר וצלם בולט בתחום הפוטומונטז' משה רביב (שגריר) – דיפלומט ישראלי, שגריר ישראל בבריטניה עמירם רביב – פסיכולוג קליני וחינוכי עידן רביב – שחקן פוקר ישראלי אישים ששמם הפרטי הוא רביב רביבים רביבו
נטיית מסלול

נטיית מסלול או אינקלינציה היא הזווית שבין מישור יחוס, המכיל את מסלולם של שני גופים זה סביב זה, למישור נוסף, המכיל את מסלולם של אחד הגופים עם גוף שלישי, או את מסלולם של שני גופים שונים. דוגמה למצב הראשון בו יש גוף אחד משותף לשני המישורים היא נטיית המסלול של הירח סביב כדור הארץ ביחס למסלולו של כדור הארץ סביב השמש. בדוגמה זו, מסלולו של כדור הארץ מוכל בשני המישורים. דוגמה למצב השני בו אין גוף משותף היא נטיית המסלול של אירופה סביב צדק ביחס למסלול של כדור הארץ סביב השמש, הנקרא גם מישור המילקה. מאחר שמישור המילקה מוגדר כמישור שבו סובב כדור הארץ סביב השמש, נטיית המסלול של כדור הארץ היא למעשה 0 מעלות ביחס למישור המילקה. לדוגמה, נטיית המסלול של מאדים היא 1.85°. אין להתבלבל בין נטיית מסלול של גוף מסוים ביחס למישור יחוס, לבין נטיית ציר הסיבוב של הגוף ביחס לאותו מישור. לראיה, נטיית המסלול של כדור הארץ ביחס למישור המילקה היא כאמור 0°, כלומר לא קיימת נטייה, ונטיית ציר הסיבוב של כדור הארץ ביחס למישור המילקה היא 23.5°. נטיית המסלול של הירח היא 5.145° ביחס למישור המילקה, בגלל נטייה זו ממישור מסלולו של כדור הארץ, איננו צופים בליקוי חמה וליקוי לבנה מדי ראש חודש ואמצע חודש עבריים. ישנם לוויינים מלאכותיים שאופי מסלולם דורש נטיות מסלול ייחודיות, לווייני תקשורת נדרשים להימצא לאורך זמן מעל אותה נקודה בכדור הארץ, אם נטיית המסלול של אותם לוויינים תהיה גדולה באופן משמעותי מ-0 מעלות הלוויין ינוע על פני השמיים ואיכות האות שלו תדעך לעיתים. לתחנת החלל הבינלאומית ולטלסקופ החלל האבל נטיות מסלול המתארות את הזווית בה לוויינים מלאכותיים אלו חוצים את מישור המשווה השמימי, כאשר נשלחות חלליות אספקה ותיקונים אליהן (כדוגמת חלליות פרוגרס הרוסיות ומעבורת החלל האמריקאית) זמני השיגור נבחרים כך שנטיות המסלול של הגופים יהיו זהות ככל שניתן. נטיית ציר הסיבוב בעיית שני הגופים מערכת הקואורדינטות המשוונית ליקוי חמה ליקוי לבנה
קרב אל-מנצורה

האם התכוונתם ל... קרב אל-מנצורה (1221) – קרב מכריע במהלך מסע הצלב החמישי קרב אל-מנצורה (1250) – קרב מכריע במהלך מסע הצלב השביעי קרב אל-מנצורה (1973) – קרב אוויר באזור במהלך מלחמת יום הכיפורים
דניאל גור אריה

דניאל גור אריה (נולד ב-9 במאי 1987) המכונה לעיתים "גורא", הוא כדורסלן ישראלי המשחק בעמדת הפאוור פורוורד בקבוצת מכבי רעננה מהליגה הלאומית הישראלית. גובהו 2.00 מטרים. גור אריה, בוגר מחלקת הנוער של מכבי תל אביב, החל את הקריירה שלו בשנת 2007, בקבוצת מכבי הוד השרון מהליגה הלאומית, במדיה שיחק 26 משחקים, בהם קלע 7 נקודות והוריד 5.2 ריבאונדים בכ-22.3 דקות בממוצע למשחק. בעונת 2008/2009 עבר לעירוני נהריה מליגת העל ולאחר שתי עונות לא מוצלחות במיוחד חתם במכבי אשדוד. עונתו הראשונה של גור אריה באשדוד הייתה מאכזבת. על אף שזכה לדקות משחק לא מועטות (כ-10 בממוצע), הוא סיים את העונה עם 0.8 נקודות בממוצע. לצד זאת, הקבוצה עצמה חתמה עונה מוצלחת, כשסיימה במקום השישי בליגת העל, והודחה בשלב רבע גמר הפלייאוף על ידי הפועל ירושלים. עונתו השנייה הייתה גם היא מוצלחת עבור קבוצתו, שהגיעה לגמר הפלייאוף של הליגה, אך הוא עצמו שוב מיעט לשחק וקלע רק שתי נקודות למשחק. בעונה השלישית הוא שוב מיעט לשחק, ובתחילת עונת 2013/14 חתם בעולה החדשה לליגת העל, עירוני נס ציונה. בינואר שוחרר ממנה וחתם בעירוני רמת גן מהליגה הלאומית. בקיץ 2014 החליט ללכת עד הסוף עם החלום שלו ולא להתפשר, חתם בקבוצת הפועל ירושלים וזכה עימה באליפות המדינה, אף שמיעט לשחק בשורותיה. לאחר עונה זו עבר לקבוצת מכבי רעננה מהליגה הלאומית. את דרכו בנבחרות ישראל החל גור אריה בנבחרת הקדטים, בה שיחק בשנים 2003 ו-2004. בשנת 2005 היה שותף לסגל נבחרת הנוער באליפות אירופה ובשנתיים שלאחר מכן הופיע פעמיים עם נבחרת העתודה באליפות אירופה עד גיל 20.